角残钟晚关山路, 行人乍依孤店。 塞月征尘, 鞭丝帽影, 常把流年虚占。 藏鸦柳暗。 叹轻负莺花, 谩劳书剑。 事往关情, 悄然频动壮游念。 孤怀谁与强遣。 市垆沽酒, 酒薄怎当愁酽。 倚瑟妍词, 调铅妙笔, 那写柔情芳艳。 征途自厌。 况烟敛芜痕, 雨稀萍点。 最是眠时, 枕寒门半掩。
一贤间气生, 麟趾凤凰羽。 何意人之望, 未为王者辅。 出镇忽推才, 盛哉文且武。 南越寄维城, 雄雄拥甲兵。 鼓门通幕府, 天井入军营。 厥俗多豪侈, 古来难致礼。 唯君饮冰心, 可酌贪泉水。 忠臣感圣君, 徇义不邀勋。 龙镜逃山魅, 霜风破嶂雪。 征途凡几转, 魏阙如在眼。 向郡海潮迎, 指乡关树远。 按节化瓯闽, 下车佳政新。 应令尉陀俗, 还作上皇人。 支离交俊哲, 弱冠至华发。 昔许霄汉期, 今嗟鹏鷃别。 图南不可御, 惆怅守薄暮。